Erik ten Hag

Erik ten Hag (s. 2. helmikuuta 1970) on alankomaalainen jalkapallovalmentaja ja entinen keskuspuolustaja.

Ura pelaajana

Ten Hag aloitti pelaajauransa FC Twenten juniorijoukkueissa ja nousi edustusmiehistöön kaudella 1989/90. Nuori puolustaja urakoi debyyttikaudellaan vain 13 Eredivisie-ottelussa, kun Twente sijoittui sarjakolmoseksi. Kauden jälkeen hän jatkoi uraansa De Graafschapissa, jossa peliaika jäi kuitenkin vähäiseksi. Hän palasi Twenteen vuonna 1992 ja Rob Baanin paletissa topparina pelanneelle ten Hagille tuli jo enemmän vastuuta. Säännölliseksi avauskokoonpanon pelaajaksi hän nousi kuitenkin vasta RKC Waalwijkissa kaudella 1994/95 ja FC Utrechtissa 1995/96. Kausien jälkeen ten Hag palasi jälleen Twenteen, jossa hän oli niin Fred Ruttenin kuin Hans Meyerin luottopelaaja vuosien ajan. Ten Hagin ura Twentessä huipentui Alankomaiden cupin finaaliin kaudella 2000/01, jolloin hän kipparoi joukkueensa mestariksi kaatamalla PSV Eindhovenin rangaistuspotkuilla. Ten Hag lopetti aktiiviuransa kauden 2002/02 jälkeen.Erik ten HagErik ten Hag

Meriitit pelaajana

 Alankomaiden cup: 2001

Ura valmentajana

Ten Hag aloitti valmennusuransa FC Twentessä kesällä 2006, kun hänestä tuli Fred Ruttenin apuvalmentaja. Hän jatkoi myös Steve McClarenin apuvalmentajana seurassa kaudella 2008/09, kun Twente sijoittui Eredivisiessä toiseksi ja kärsi tappion Alankomaiden cupin finaalissa SC Heerenveenille.ERIK TEN HAG Kauden jälkeen ten Hag siirtyi Ruttenin valmennustiimiin PSV Eindhoveniin.“PSV and FC Twente reach agreement on Ten Hag”  Kaksikko luotsasi PSV:n kahdesti liigakolmoseksi, mutta tavoiteltu mestaruus jäi saavuttamatta. Lopulta Rutten ja ten Hag saivat potkut maaliskuussa 2012.PSV Eindhoven sack Rutten

Kesällä 2012 ten Hagin ura jatkui Go Ahead Eaglesin peräsimessä.Ten Hag coach bij Go Ahead Eagles Hän luotsasi seuran Eerste Divisien kuudenneksi, ja nousukarsinnoissa Eagles varmisti paikkansa pääsarjassa kaudelle 2013/14. Ten Hag itse jätti seuran menestyksekkään kauden jälkeen ja siirtyi FC Bayern Münchenin reservijoukkueen peräsimeen.Ten Hag: Ein bisschen wie van Gaal Ten Hag johdatti joukkueen Regionalliga Bayernin mestariksi kaudella 2013/14 ja toiseksi seuraavalla kaudella. Hän jätti Bayernin kesällä 2015 ja siirtyi FC Utrechtin päävalmentajan ja urheilutoimenjohtajan rooliin.Erik ten Hag nieuwe trainer FC Utrecht Ten Hagin johdolla Utrecht palasi kahden alavireisen kauden jälkeen Eredivisien kärkikamppailuun ja sijoittui kaudella 2015/16 viidenneksi.

Kaudella 2016/17 ten Hag luotsasi Utrechtin neljänneksi ja eurokarsintojen kautta joukkue selvitti tiensä Eurooppa-liigaan. Kauden sijoitus oli Utrechtin seurahistorian paras sitten kauden 1990/91 neljännen sijan. Kaudella 2017/18 Utrecht menestyi ten Hagin alaisuudessaan edelleen hyvin. Eurooppa-liigassa joukkue karsiutui viimeisellä karsintakierroksella Zenitille, mutta Eredivisiessä joukkue taisteli europelipaikoista. Joulukuun lopussa 2017 ten Hag jätti Utrechtin ja siirtyi 1. tammikuuta 2018 alkaen AFC Ajaxin päävalmentajaksi.ERIK TEN HAG VERTREKT NAAR AJAX Ajax pelasi ten Hagin johdolla vahvan kevätkauden ja hävisi vain kaksi ottelua Eredivisiessä sijoittuen toiseksi.

Kaudella 2018/19 ten Hag piiskasi Ajaxin menestykseen kotimaan kentillä ja europeleissä. Ajax selvisi Mestarien liigan lohkovaiheeseen neljän vuoden tauon jälkeen ja sijoituttuaan lohkonsa kakkoseksi tie pudotuspeleihin aukesi 13 vuoden tauon jälkeen. Pudotuspeleissä Ajax pudotti ensin Real Madridin haettuaan 1–4 vierasvoiton.End of an era as Ajax demolish stunned Real Madrid in the Bernabeu to reach Champions League quarter-finals Puolivälierissä Ajax pelasi kotonaan 1–1 tasapelin Juventusta vastaan, mutta voitti jälleen vieraissa 1–2 ja eteni välieriin.Ajax tiputti Juventuksen - nuoret sankarit eivät säikähtäneet edes Cristiano Ronaldon johtomaalia Välierissä ten Hagin nuori Ajax kohtasi Tottenhamin. Ajax voitti vierasottelun 0–1 ja johti ottelua kotonaan 2–0, mutta Tottenham nousi toisella puoliajalla 2–3 voittoon ja katkaisi Ajaxin tien välieriin. Välieräpaikka oli kuitenkin Ajaxin paras saavutus Mestarien liigassa sitten kauden 1996/97.Aivan uskomatonta! Tottenham iski lisäajan lopussa ja meni Mestarien liigan finaaliin – Ajax kylmästi ulos! Kotimaan kentillä ten Hag johdatti Ajaxin tuplamestariksi, kun joukkue kaatoi Willem II:n Alankomaiden cupin finaalissa ja juhli cup-mestaruutta yhdeksän vuoden tauon jälkeen.Ajax beat Willem II to take the KNVB Cup for first time since 2010 Eredivisiessä ten Hag palautti Ajaxin myös mestaruuskantaan, kun joukkue varmisti viimeisen ottelun voitollaan liigamestaruuden.Ajax Clinches Eredivisie Title, Dutch Domestic Double Kaudella 2019/20 Ajax johti sarjaa, kun se jouduttiin koronapandemian vuoksi keskeyttämään huhtikuussa 2021 eikä mestaruutta lopulta jaettu.KNVB beslist: Ajax nummer één, geen promotie/degradatie Kaudella 2020/21 ten Hag luotsasi Ajaxin toistamiseen tuplamestariksi.Ajax win Dutch cup for the 20th time with 2-1 victory over VitesseAjax crowned Eredivisie champions as Dutch giants claim 35th title following Ten Hag contract renewal

Huhtikuussa 2022 vahvistettiin, että ten Hag siirtyy kauden 2021/22 jälkeen Englannin Valioliigaan Manchester Unitedin päävalmentajaksi kolmevuotisella sopimuksella.Erik ten Hag: Manchester United appoint Ajax coach as next manager Ensimmäisellä kaudellaan ten Hagin alaisuudessa Manchester United sijoittui Valioliigassa kolmanneksi ja voitti Englannin liigacupin. Kaudella 2023–2024 seura sijoittui Valioliigassa kahdeksanneksi, mutta voitti toukokuussa 2024 FA Cupin. Heinäkuussa 2024 ten Hagin sopimusta pidennettiin kesään 2026 asti ulottuvaksi. Lokakuussa 2024 Ten Hag sai potkut, seuran ollessa sijalla 14.https://edition.cnn.com/2024/10/28/sport/manchester-united-sack-erik-ten-hag-spt-intl/index.html

Toukokuun lopulla 2025 ten Hag teki kaksivuotisen sopimuksen Saksan Bundesliigassa toiseksi sijoittuneen Bayer Leverkusenin kanssa.Erik ten Hag Leverkusenin päävalmentajaksi YLE. Viitattu 27.5.2025. Pesti päättyi kuitenkin lyhyeen, sillä ten Hag sai potkut seurasta vain kahden Bundesliiga-kierroksen jälkeen syyskuun alussa 2025.Vain kolme virallista ottelua – Leverkusen antoi potkut Erik ten Hagille

Meriitit valmentajana

 Alankomaiden mestaruus (3): 2019, 2021, 2022
 Alankomaiden cup (2): 2019, 2021
 FA Cup: 2024
 Englannin liigacup: 2023
 Regionalliga Bayern: 2014
 Alankomaiden vuoden valmentaja (Rinus Michels -palkinto): 2016

Lähteet

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1970 syntyneet
Luokka:Elävät henkilöt